Planuojamos ūkinės veiklos

atrankos metodinių nurodymų

1 priedas

**PLANUOJAMOS ŪKINĖS VEIKLOS ORGANIZATORIAUS (UŽSAKOVO)**

**AR POVEIKIO APLINKAI VERTINIMO DOKUMENTŲ RENGĖJO**

**PATEIKIAMA INFORMACIJA**

**I. INFORMACIJA APIE PLANUOJAMOS ŪKINĖS VEIKLOS ORGANIZATORIŲ (UŽSAKOVĄ)**

**1. Planuojamos ūkinės veiklos organizatoriaus (užsakovo) kontaktiniai duomenys (vardas, pavardė; įmonės pavadinimas; adresas, telefonas, faksas, el. paštas).**

UAB „Alytaus regiono atliekų tvarkymo centras“, Vilniaus g. 31, LT-62112 Alytus, tel. Nr. 8 315 72842, 8 315 72843, faks.:8 315 50150, el. p. info@alytausratc.lt.

**2. Tais atvejais, kai informaciją atrankai teikia planuojamos ūkinės veiklos organizatoriaus (užsakovo) pasitelktas konsultantas, papildomai pateikiami planuojamos ūkinės veiklos poveikio aplinkai vertinimo dokumento rengėjo kontaktiniai duomenys (vardas, pavardė; įmonės pavadinimas; adresas, telefonas, faksas, el. paštas).**

UAB „SDG“ aplinkosaugos spec. Ugnė Čiplytė, Pramonės pr. 23, LT-51287 Kaunas, tel. Nr. 8 610 22108, faks.: 8 37 460067, el. p. u.ciplyte@sdg.lt.

**II. PLANUOJAMOS ŪKINĖS VEIKLOS APRAŠYMAS**

**3. Planuojamos ūkinės veiklos pavadinimas, nurodant kurį(-iuos) Lietuvos Respublikos planuojamos ūkinės veiklos poveikio aplinkai vertinimo įstatymo 2 priedo planuojamos ūkinės veiklos, kuriai turi būti atliekama atranka dėl poveikio aplinkai vertinimo, rūšių sąrašo punktą(-us) atitinka planuojama ūkinė veikla arba nurodant, kad atranka atliekama vadovaujantis Lietuvos Respublikos planuojamos ūkinės veiklos poveikio aplinkai vertinimo įstatymo 3 straipsnio 3 dalimi, nurodomas atsakingos institucijos raštas (data, Nr.), kad privaloma atranka.**

Vadovaujantis 2015 m. Lietuvos Respublikos aplinkos ministro patvirtintu 2014-2020 m. Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ įgyvendinimo priemonės Nr. 05.2.1-APVA-R-008 „Komunalinių atliekų tvarkymo infrastruktūros plėtra“ projektų finansavimo sąlygų aprašo 24.2 punktu UAB „Alytaus regiono atliekų tvarkymo centras“ planuojamai ūkinei veiklai - didelių gabaritų ir kitų atliekų surinkimo aikštelė – turi būti įvykdytos Poveikio aplinkai vertinimo procedūros.

**4. Planuojamos ūkinės veiklos fizinės charakteristikos: žemės sklypo plotas ir planuojama jo naudojimo paskirtis ir būdas (būdai), funkcinės zonos, planuojamas užstatymo plotas, numatomi statiniai, įrenginiai ir jų paskirtys, numatomi įrengti giluminiai gręžiniai, kurių gylis viršija 300 m, numatomi griovimo darbai, reikalinga inžinerinė infrastruktūra (pvz. inžineriniai tinklai (vandentiekio, nuotekų šalinimo, šilumos, energijos ir kt.) susisiekimo komunikacijos).**

UAB „Alytaus regiono atliekų tvarkymo centras“ didelių gabaritų ir kitų atliekų surinkimo aikštelę planuoja įrengti žemės sklype (Nr. 4400-3802-8232), kurio plotas 0,5105 ha, naudojimo paskirtis – kita, būdas – atliekų saugojimo, rūšiavimo ir utilizavimo (sąvartynai) teritorijos. *Nekilnojamojo turto registro centrinio duomenų banko išrašo kopija pateiktas PAV atrankos dokumentų priede Nr. 1*.

Žemės sklype numatoma aikštelė su dvisluoksne asfaltbetonio danga, kurios plotas 0,1 ha. Aikštelė įrengiama nustumiant augalinį gruntą. Esamas gruntas sutankinamas ir įrengiama nauja asfalto danga. Susidaręs augalinis sluoksnis paskleidžiamas aikštelės teritorijoje.

Aikštelėje numatomi šie statiniai:

* Konteinerio tipo kontoros pastatas, montuojamas ant gelžbetoninės plokštės tipo pamato. Pastato matmenys L x B x H = 6.0 x 2.4 x 2.7 m. Pastatą sudarys trys patalpos: priėmimo kambarys, koridorius ir buitinė patalpa.
* Konteinerio tipo buities elektrotechnikos atliekų pastatas, montuojamas ant gelžbetoninės plokštės tipo pastato. Pastato matmenys L x B x H = 6,0 x 3,0 x 2,7 m. Pastatą sudarys viena bendra patalpa.
* Konteinerio tipo buities pavojingų atliekų pastatas, montuojamas ant gelžbetoninės plokštės tipo pamato. Pastato matmenys L x B x H = 6,0 x 3,0 x 2,7 m. Pastatą sudarys viena bendra patalpa.

Planuojamos ūkinės veiklos metu numatomi naudoti įrenginiai:

* Techninės svarstyklės, galia - 150 kg;
* Aukšto kėlimo rankinis hidraulinis keltuvas, galia – 1 t;
* Žemo kėlimo vežimėlis, galia – 1 t;

Didelių gabaritų ir kitų atliekų surinkimo aikštelėje planuojamas atliekų konteinerių komplektas pateiktas 1 lentelėje.

**1 lentelė.** Atliekų konteinerių komplekto sudėtis:

|  |  |  |  |  |
| --- | --- | --- | --- | --- |
| **Eil. Nr.** | **Konteinerio tipas** | **Paskirtis** | **Talpa, m3** | **Kiekis, vnt.** |
| 1. | Uždaras, nekilnojamas | Naudotai buities technikai | 30 | 1 |
| 2. | Užkeliami, uždari | Statybinėms atliekoms | 10 | 1 |
| 3. | Popieriaus ir kartono atliekoms | 10 | 1 |
| 4. | Plastiko ir PET atliekoms (pakuotėms) | 10 | 1 |
| 5. | Užkeliamas, atviras | Plastiko atliekoms | 10 | 2 |
| 6. | Bioskaidžioms atliekoms | 10 | 1 |
| 7. | Juodųjų metalų atliekoms | 10 | 1 |
| 8. | Statybinėms atliekoms (inertinės) | 10 | 1 |
| 9. | Užkeliami, uždari | Bespalvio stiklo atliekoms | 7 | 1 |
| 10. | Stiklo atliekoms (pakuotėms) | 7 | 1 |
| 11. | Medienos atliekoms | 7 | 1 |
| 12. | Tekstilės atliekoms | 7 | 1 |
| 13. | Užkeliami, atviri | Didžiosioms atliekoms | 10 | 2 |

Žemės sklype, kuriame bus vykdoma ūkinė veikla, yra dalinai išplėtota infrastruktūra – nutiesti elektros tinklai. Prieš pradedant vykdyti veiklą aikštelėje bus įrengta nuotekų tvarkymo sistema, vandens tiekimo sistema, nutiesti ryšio tinklai. Į žemės sklypą patenkama iš Liepų gatvės.

Stambiųjų bei kitų atliekų surinkimo aikštelėje giluminiai gręžiniai, kurių gylis viršija 300 m įrengiami nebus. Griovimo darbai nenumatomi.

**5. Planuojamos ūkinės veiklos pobūdis: produkcija, technologijos ir pajėgumai (planuojant esamos veiklos plėtrą nurodyti ir vykdomos veiklos technologijas ir pajėgumus).**

Didelių gabaritų atliekų surinkimo aikštelė bus skirta surinkti tas komunalines atliekas, kurios negali būti pilamos į gatvėse statomus konteinerius ir kurias gyventojai bei kiti smulkūs atliekų tiekėjai neturi galimybės pristatyti į šių atliekų perdirbimo arba šalinimo vietas.

Aikštelėje bus priimamos tik gyventojų lengvuoju transportu pristatomos šios buities atliekų grupės:

1. Stambiosios atliekos (nebetinkami baldai, buities prietaisai, televizoriai, lengvųjų automobilių padangos ir pan.);
2. Perdirbimui į antrines žaliavas tinkamos atliekos (stiklas, plastmasės, metalai, makulatūra);
3. Statybinės ir griovimo atliekos (butų remonto ir sodybų tvarkymo atliekos);
4. Įvairios buities neutilizuojamos atliekos;
5. Žaliosios atliekos;
6. Buities pavojingos atliekos (netinkami naudojimui buitinės chemijos gaminiai, dažų, lakų ir apdailos medžiagų atliekos, lengvųjų automobilių akumuliatoriai ir autokosmetikos priemonės, elektroninė technika ir pan.).

Gamybos atliekos, sunkvežimiais pristatomos namų statybos ir griovimo atliekos, buities pavojingos atliekos didesnėje negu 10 l taroje į aikštelę priimamos nebus. Tokias atliekas turėtojai turės pristatyti tiesiai į šių atliekų tvarkymo vietas.

Buities pavojingų atliekų (toliau – PA) ir stambiųjų atliekų turėtojai atliekas į aikštelę pristato jiems patogiu transportu ar pakavimo forma, netrukdančia vizualiai nustatyti, kad atliekos priimtinos punkte pagal surinkimo programoje nurodytą sąrašą.

Atliekų turėtojas ypatingai pavojingas atliekas – gyvsidabrio, nuodų graužikams, lengvai užsidegančių medžiagų ar kitų ypač toksiškų medžiagų atliekas – pateikia tik esant atliekų priėmėjui.

Bendro pobūdžio buitinės kilmės PA ir stambios atliekos išskirstomos į priėmimo talpas – 100 ir 200 l plastmasines statines, turinčias hermetiškai užveržiamos dangčius. Atliekas išskirsto pats jų turėtojas, esant reikalui, konsultuoja atliekų priėmėjas.

Priimtas atliekas registruoja priėmėjas, vizualiai jas klasifikuodamas, nereikalaudamas jokių dokumentų iš atliekų turėtojo, išskyrus aukščiau minėtas ypač pavojingas atliekas. Priėmimo metu PA bus pasveriamos. Joks buities pavojingų atliekų tvarkymas (perpylimas, atskiedimas, ardymas ir pan.) aikštelėje neatliekamas. Neaiškios kilmės medžiagos dedamos į atskirą tarą.

Vienu metu saugomų pavojingų atliekų kiekis aikštelėje – ne daugiau kaip 10 t.

Sunkioms atliekoms priimti, transportuoti projekte numatytos mažosios mechanizacijos priemonės. Aikštelėje surinktos atliekos bus periodiškai išvežamos atliekų tvarkymo centro transporto priemonėmis į galutinio šių atliekų sutvarkymo vietas.

**6** **Žaliavų naudojimas; cheminių medžiagų ir preparatų (mišinių) naudojimas, įskaitant ir pavojingų cheminių medžiagų ir preparatų naudojimą (nurodant jų pavojingumo klasę ir kategoriją); radioaktyviųjų medžiagų naudojimas; pavojingų (nurodant pavojingų atliekų technologinius srautus) ir nepavojingų atliekų (nurodant atliekų susidarymo šaltinį arba atliekų tipą) naudojimas; planuojamos ūkinės veiklos metu numatomas naudoti ir laikyti tokių žaliavų ir medžiagų preliminarus kiekis.**

UAB „Alytaus regiono atliekų tvarkymo centras“ planuojamos ūkinės veiklos metu naudojamos žaliavos pateiktos 2 lentelėje. Planuojamoje stambiųjų bei kitų atliekų surinkimo aikštelėje cheminės medžiagos ir mišiniai bei radioaktyvios medžiagos naudojamos nebus. Aikštelėje surenkamos atliekos pateiktos 3 lentelėje.

**2 lentelė.** Didelių gabaritų ir kitų atliekų surinkimo aikštelėje naudojamos žaliavos.

|  |  |  |  |
| --- | --- | --- | --- |
| **Pavadinimas** | **Vnt.** | **Vienu metu laikomas kiekis** | **Planuojamos sunaudoti kiekis, vnt./m.** |
| Sorbentas miltelinis maišuose | kg | 50,00 | 50,00 |
| Sorbentas rankovėse | cm | 480x30 | 480x30 |
| Sorbentas kilimėliuose | cm | 90x90 | 90x90 |
| Sorbentas granuliuotas maišuose | kg | 20,00 | 20,00 |
| Šarmas (negesintos kalkės) maišuose | kg | 80,00 | 80,00 |
| Šarmas (gesintų kalkių) rankovėse | cm | 240x15 | 240x15 |
| Natrio šarmas 30 proc. | l | 20,0 | 20,0 |

**3 lentelė.** Didelių gabaritų ir kitų atliekų surinkimo aikštelėje priimamos atliekos.

|  |  |  |  |  |  |
| --- | --- | --- | --- | --- | --- |
| **Kodas** | **Pavadinimas** | **Pavojingumas** | **Naudojimo būdas** | **Didžiausias vienu metu laikomas kiekis, t** | **Didžiausias leidžiamas naudoti kiekis, t/m.** |
| 20 01 01 | Popierius ir kartonas | Nepavojingos | R13 (R1-R12 veiklomis naudoti skirtų atliekų laikymas);D15 (D1-D14 veiklomis šalinti skirtų atliekų laikymas); S1 (surinkimas); S2 (vežimas) | 5,000 | 580,00 |
| 15 01 01 | Popieriaus ir kartono pakuotės | Nepavojingos |
| 15 01 02 | Plastikinės (kartu su PET (polietilentereftalatas)) pakuotės | Nepavojingos | 5,000 |
| 17 02 03 | Plastikai | Nepavojingos |
| 20 01 39 | Plastikai | Nepavojingos |
| 16 01 19 | Plastikai | Nepavojingos |
| 15 01 07 | Stiklo pakuotės | Nepavojingos | 5,000 |
| 17 02 02 | Stiklas | Nepavojingos |
| 20 01 02 | Stiklas | Nepavojingos |
| 15 01 03 | Medinės pakuotės | Nepavojingos | 5,000 |
| 17 02 01 | Medis | Nepavojingos |
| 20 01 28 | Mediena, nenurodyta 20 01 37 | Nepavojingos |
| 15 01 04 | Metalinės pakuotės | Nepavojingos | 4,000 |
| 17 04 05 | Geležis ir plienas | Nepavojingos |
| 17 04 07 | Metalų mišiniai | Nepavojingos |
| 20 01 40 | Metalai | Nepavojingos |
| 16 01 03 | Naudotos padangos | Nepavojingos | 14,000 |
| 17 01 01 | Betonas | Nepavojingos | 7,000 |
| 17 01 02 | Plytos | Nepavojingos |
| 17 09 04 | Mišrios statybinės ir griovimo atliekos, nenurodytos 17 09 01, 17 09 02, 17 09 03 | Nepavojingos |
| 17 06 04 |  Izoliacinės medžiagos, nenurodytos 17 06 01 ir 17 06 03 | Nepavojingos |
| 17 08 02 | Gipso izoliacinės statybinės medžiagos, nenurodytos 17 08 01 | Nepavojingos |
| 20 01 36 | Nebenaudojama elektros ir elektroninė įranga, nenurodyta 20 01 21, 20 01 23 ir 20 01 35 | Nepavojingos | 5,000 |
| 20 01 23\* | Nebenaudojama įranga, kurioje yra chlorfluorangliavandenilių | H14 Ekotoksiškos |
| 20 01 35\* | Nebenaudojama elektros ir elektroninė įranga, nenurodyta 20 01 21 ir 20 01 23, kurioje yra pavojingų sudedamųjų dalių | H14 Ekotoksiškos |
| 20 02 01 | Biologiškai suyrančios atliekos (lapai, žolė) | Nepavojingos | 5,000 |
| 20 01 10 | Drabužiai | Nepavojingos | 4,800 |
| 20 01 11 | Tekstilės gaminiai | Nepavojingos |
| 20 01 34 | Baterijos ir akumuliatoriai, nenurodyti 20 01 33 | Nepavojingos | 0,100 |
| 02 01 09 | Agrochemijos atliekos, nenurodytos 02 01 08 | Nepavojingos | 0,100 |
| 20 03 07 | Didžiosios atliekos | Nepavojingos | R13 (R1-R12 veiklomis naudoti skirtų atliekų laikymas); D15 (D1-D14 veiklomis šalinti skirtų atliekų laikymas); S1 (surinkimas); S2 (vežimas); S5 (atliekų paruošimas naudoti ir šalinti (ardymas)) | 10,000 |
| 08 01 21\* | Dažų ar lako nuėmiklių atliekos | H14 Ekotoksiškos | R13 (R1-R12 veiklomis naudoti skirtų atliekų laikymas); D15 (D1-D14 veiklomis šalinti skirtų atliekų laikymas); S1 (surinkimas); S2 (vežimas) | 0,200 |
| 08 03 12\* | Dažų atliekos, kuriose yra pavojingų cheminių medžiagų | H14 Ekotoksiškos | 0,200 |
| 08 04 09\* | Klijų ir hermetikų, kuriuose yra organinių tirpiklių ar kitų pavojingų cheminių medžiagų, atliekos | H14 Ekotoksiškos | 0,200 |
| 13 02 08\* | Kitos variklių, pavarų dėžių ir tepalinės alyvos | H14 Ekotoksiškos | 1,000 |
| 13 02 06\* | Sintetinė variklio, pavarų dėžės ir tepalinė alyva | H14 Ekotoksiškos |
| 20 01 27\* | Dažai, rašalas, klijai ir dervos, kuriuose yra pavojingų cheminių medžiagų | H14 Ekotoksiškos | 1,000 |
| 20 01 29\* | Plovikliai, kuriuose yra pavojingų cheminių medžiagų | H14 Ekotoksiškos | 0,500 |
| 20 01 13\* | Tirpikliai | H14 Ekotoksiškos | 0,500 |
| 15 01 10\* | Pakuotės, kuriose yra pavojingų cheminių medžiagų likučių arba kurios yra jomis užterštos | H14 Ekotoksiškos | 0,900 |
| 15 01 11\* | Metalinės pakuotės, įskaitant suslėgto oro talpyklas, kuriose yra pavojingų kietų poringų rišamųjų medžiagų (pvz. asbesto), įskaitant tuščius slėginius konteinerius | H14 Ekotoksiškos | 0,500 |
| 15 02 02\* | Absorbentai, filtrų medžiagos, pašluostės, apsauginiai drabužiai, užteršti pavojingomis cheminėmis medžiagomis | H14 Ekotoksiškos | 0,850 |
| 20 01 21\* | Dienos šviesos lempos ir kitos atliekos, kuriose yra gyvsidabrio | H14 Ekotoksiškos | 0,399 |
| 20 01 33\* | Baterijos ir akumuliatoriai, nurodyti 16 06 01, 16 06 02 arba 16 06 03, nerūšiuotos baterijos ar akumuliatoriai, kuriuose yra baterijos | H14 Ekotoksiškos | 0,100 |
| 16 05 07\* | Nebereikalingos neorganinės cheminės medžiagos, sudarytos iš pavojingų cheminių medžiagų arba jų turinčios | H14 Ekotoksiškos | 0,300 |
| 16 05 08\* | Nebereikalingos organinės cheminės medžiagos, sudarytos iš pavojingų cheminių medžiagų arba jų turinčios | H14 Ekotoksiškos |
| 16 05 06\* | Laboratorinės cheminės medžiagos, įskaitant laboratorinių cheminių medžiagų mišinius, sudarytos iš pavojingų cheminių medžiagų arba jų turinčios | H14 Ekotoksiškos |
| 02 01 08\* | Agrochemijos atliekos, kuriose yra pavojingų cheminių medžiagų | H14 Ekotoksiškos | 0,250 |
| 20 01 14\* | Rūgštys | H14 Ekotoksiškos | 0,150 |
| 20 01 15\* | Šarmai | H14 Ekotoksiškos | 0,250 |
| 20 01 17\* | Fotografijos cheminės medžiagos | H14 Ekotoksiškos | 0,100 |
| 20 01 19\* | Pesticidai | H14 Ekotoksiškos | 0,200 |
| 16 01 07\* | Tepalų filtrai | H14 Ekotoksiškos | 0,200 |
| 16 01 14\* | Aušinamieji skysčiai, kuriuose yra pavojingų cheminių medžiagų | H14 Ekotoksiškos | 0,100 |
| 16 06 01\* | Švino akumuliatoriai | H14 Ekotoksiškos | 0,400 |
| 16 06 02\* | Nikelio – kadmio akumuliatoriai | H14 Ekotoksiškos |
| 16 01 21\* | Pavojingos sudedamosios dalys, nenurodytos 16 01 07 – 16 01 11, 16 01 13 – 16 01 14 ir 16 01 23 – 16 01 25 | H14 Ekotoksiškos | 0,500 |
| 16 02 15\* | Pavojingos sudedamosios dalys, išimtos iš nebenaudojamos įrangos | H14 Ekotoksiškos | 0,200 |
| 06 04 04\* | Atliekos, kuriose yra gyvsidabrio | H14 Ekotoksiškos | 0,001 |

**7. Gamtos išteklių (natūralių gamtos komponentų), visų pirma vandens, žemės, dirvožemio, biologinės įvairovės naudojimo mastas ir regeneracinis pajėgumas (atsistatymas).**

UAB „Alytaus regiono atliekų tvarkymo centras“ planuojamos ūkinės veiklos metu gamtos išteklių nenaudos. Vanduo bus naudojamas tik buitinėms reikmėms. Vanduo buitinėms reikmėms bus tiekiamas iš nuosavų artezinių gręžinių arba atvežamas autocisternomis.

**8. Energijos išteklių naudojimo mastas, nurodant kuro rūšį.**

UAB „Alytaus regiono atliekų tvarkymo centras“ planuojamos ūkinės veiklos metu energijos išteklių nenaudos. Administracinių patalpų šildymui ir apšvietimui bus naudojama elektros energija, planuojamas sunaudoti 18 MWh/m.

**9. Pavojingų, nepavojingų ir radioaktyviųjų atliekų susidarymas, nurodant, atliekų susidarymo vietą, kokios atliekos susidaro (atliekų susidarymo šaltinis arba atliekų tipas), preliminarų jų kiekį, jų tvarkymo veiklos rūšis.**

UAB „Alytaus regiono atliekų tvarkymo centras“ planuojamos ūkinės veiklos metu radioaktyvių atliekų nesusidarys. Didelių gabaritų ir kitų atliekų surinkimo aikštelėje planuojamos susidaryti pavojingos ir nepavojingos atliekos pateiktos 4 lentelėje.

**4 lentelė.** Stambiųjų bei kitų atliekų surinkimo aikštelėje susidarančios atliekos.

|  |  |  |  |  |  |
| --- | --- | --- | --- | --- | --- |
| **Kodas** | **Pavadinimas** | **Pavojingumas** | **Atliekų susidarymo šaltinis technologiniame procese** | **Didžiausias vienu metu laikomas kiekis, t** | **Didžiausias leidžiamas pagaminti atliekų kiekis, t/m.** |
| 15 02 02\* | Absorbentai, filtrų medžiagos, pašluostės, apsauginiai drabužiai, užteršti pavojingomis cheminėmis medžiagomis | H14 Ekotoksiškos | Paviršinių nuotekų valymo įrenginio eksploatavimas, gamybinė veikla | 0,100 | 0,500 |
| 13 05 07\* | Naftos produktų/ vandens separatorių tepaluotas vanduo | H14 Ekotoksiškos | Paviršinių nuotekų valymo įrenginio eksploatavimas | 0,500 | 1,000 |
| 13 05 08\* | Žvyro gaudyklės ir naftos produktų/ vandens separatorių atliekų mišiniai | H14 Ekotoksiškos | 0,500 | 3,000 |
| 13 05 02\* | Naftos produktų/ vandens separatorių dumblas | H14 Ekotoksiškos | 0,200 | 1,000 |
| 20 03 06 | Nuotakyno valymo atliekos | Nepavojingos | Dumblas iš nuotekų valymo įrenginių | 2,000 | 6,000 |
| 20 03 01 | Mišrios komunalinės atliekos | Nepavojingos | Darbuotojų reikmėms | 0,200 | 0,500 |
| 19 12 05 | Stiklas | Nepavojingos | Didžiųjų atliekų (20 03 07) ardymo metu | 0,500 | 1,000 |
| 19 12 02 | Metalas | Nepavojingos | 0,500 | 1,000 |
| 19 12 08 | Tekstilės dirbiniai | Nepavojingos | 0,500 | 10,000 |
| 19 12 07 | Mediena | Nepavojingos | 10,000 | 80,000 |
| 19 12 04 | Plastikai ir guma | Nepavojingos | 1,500 | 3,000 |

**10. Nuotekų susidarymas, preliminarus jų kiekis, jų tvarkymas.**

UAB „Alytaus regiono atliekų tvarkymo centras“ planuojamos ūkinės veiklos metu gamybinės nuotekos nesusidarys.

Buitinės nuotekos bus išvalomos gamyklinio tipo buitinių nuotekų valymo įrenginiais, kurių našumas 1,0 m3/d.

Paviršinės nuotekos, surenkamos nuo betonuotos galimai teršiamos teritorijos, kurios plotas 0,1 ha, bus išvalomos gamyklinio tipo paviršinių nuotekų valymo įrenginiais, kurių našumas 3 l/s. Paviršinės nuotekos, surenkamos nuo galimai teršiamos teritorijos gali būti užterštos naftos produktais, skendinčiomis medžiagomis ir BDS5. Vidutinis metinis nuotekų kiekis:

$$Q\_{m.}=10×H×C\_{vid.}×F×K, m^{3}$$

Čia:

H – vidutinis metinis kritulių kiekis, mm; H=630 mm;

Cvid. - paviršinio nuotėkio koeficientas; Cvid.=0,7;

F - baseino plotas, ha; F=0,100 ha;

K – paviršinio nuotėkio koeficiento pataisa, 0,9.

$$Q\_{m.}=10×630×0,7×0,1×0,9=396,9 m^{3}$$

$$Q\_{maxparos}=10×73,4×0,7×0,1×0,9=46,2 m^{3}$$

$$Q\_{vid. paros}=10×38,0×0,7×0,1×0,9=23,9 m^{3}$$

Preliminarus UAB „Alytaus regiono atliekų tvarkymo centro“ didelių gabaritų ir kitų atliekų surinkimo aikštelėje susidariusių nuotekų užterštumas po valymo pateiktas 5 lentelėje.

**5 lentelė.** UAB „Alytaus regiono atliekų tvarkymo centro“ didelių gabaritų ir kitų atliekų surinkimo aikštelėje susidariusių nuotekų užterštumas.

|  |  |  |  |
| --- | --- | --- | --- |
| **Šaltinis** | **Nuotekų kiekis, m3/m.** | **Teršalo pavadinimas** | **Nuotekų užterštumas po valymo** |
| **mom., mg/l** | **vid. m. mg/l** | **t/metus** |
| Didelių gabaritų ir kitų atliekų laikymo aikštelė | 397 | SM | 50,0 | 30,0 | 0,012 |
| NP | 7,0 | 5,0 | 0,002 |
| BDS5 | 50,0 | 25,0 | 0,010 |

**Paaiškinimai:**

SM; BDS5; NP momentinė ir vidutinė metinė koncentracija nustatyta pagal LR aplinkos ministro 2007 m. balandžio 2 d. įsakymu Nr. D1-193 patvirtinto Paviršinių nuotekų tvarkymo reglamento V. skyriaus 18 punktą. Teršalų kiekis išleidžiamas per metus apskaičiuotas pagal formulę: (teršalo vidutinė metinė DLK x išleidžiamas nuotekų kiekis per metus)/1000000.

Išvalytas paviršines ir buitines nuotekas planuojama išleisti į aplinką. Nuotekų surinkimui ir palaipsniam išleidimui į gruntą planuojama įrengti infiltracijos sistemą. Nuotekų filtravimo natūraliomis gamtinėmis sąlygomis įrenginiai bus projektuojami laikantis LAND 21-01 „Aplinkosauginės nuotekų filtravimo įrenginių įrengimo gamtinėmis sąlygomis taisyklės“ reikalavimų.

**11. Cheminės taršos susidarymas (oro, dirvožemio, vandens teršalų, nuosėdų susidarymas, preliminarus jų kiekis) ir jos prevencija.**

UAB „Alytaus regiono atliekų tvarkymo centras“ didelių gabaritų ir kitų atliekų surinkimo aikštelės eksploatavimo metu cheminė tarša nesusidarys. Planuojamos ūkinės veiklos metu mobilūs ir stacionarūs aplinkos oro taršos šaltiniai eksploatuojami nebus. Technologinio proceso metu vanduo naudojamas nebus, todėl gamybinės nuotekos nesusidarys. Paviršinės nuotekos, surenkamos nuo betonuotos aikštelės, kurios plotas 0,1 ha, bus išvalomos naftos-smėlio gaudykle. Paviršinės nuotekos gali būti užterštos nežymiu kiekiu skendinčių medžiagų, naftos produktų ir BDS5. Paviršinių nuotekų valymo įrenginiuose susidaręs nuotekų valymo dumblas perduodamas įmonėms turinčioms teisę tvarkyti atitinkamas atliekas ne rečiau kaip vieną kartą per šešis mėnesius.

**12. Fizikinės taršos susidarymas (triukšmas, vibracija, šviesa, šiluma, jonizuojančioji ir nejonizuojančioji (elektromagnetinė) spinduliuotė) ir jos prevencija.**

UAB „Alytaus regiono atliekų tvarkymo centras“ planuojamos ūkinės veiklos metu vibracijos, šviesos, šilumos ir elektromagnetinės spinduliuotės nesukels. Nežymus triukšmas gali kilti atliekų perkrovimo metu ir dėl transporto priemonių srautų. Triukšmo dydis neviršins Lietuvos higienos normoje HN 33:2011 „Triukšmo ribiniai dydžiai gyvenamuosiuose ir visuomeninės paskirties pastatuose bei jų aplinkoje“ nustatytų ribinių dydžių.

**13. Biologinės taršos susidarymas (pvz., patogeniniai mikroorganizmai, parazitiniai organizmai) ir jos prevencija.**

UAB „Alytaus regiono atliekų tvarkymo centras“ didelių gabaritų ar kitų atliekų surinkimo aikštelės eksploatavimo metu biologinė tarša nesusidarys.

**14. Planuojamos ūkinės veiklos pažeidžiamumo rizika dėl ekstremaliųjų įvykių (pvz., gaisrų, didelių avarijų, nelaimių (pvz., potvynių, jūros lygio kilimo, žemės drebėjimų)) ir (arba) susidariusių ekstremaliųjų situacijų, įskaitant tas, kurias gali lemti klimato kaita; ekstremalių įvykių ir ekstremalių situacijų tikimybė ir jų prevencija.**

Vadovaujantis Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2010 m. balandžio 19 d. įsakymu Nr. 1-134 (2014 m. sausio 30d. redakcija) patvirtintais Kriterijais ūkio subjektams ir kitoms įstaigoms, kurių vadovai turi organizuoti ekstremaliųjų situacijų valdymo planų rengimą, derinimą ir tvirtinimą, ir ūkio subjektams, kurių vadovai turi sudaryti ekstremaliųjų situacijų operacijų centrą, UAB „Alytaus regiono atliekų tvarkymo centras“ didelių gabaritų ir kitų atliekų laikymo aikštelei, adresu Lazdijų r. sav., Seirijų sen., Miesto Kolonijos k., Liepų g. 1A, bus parengtas ekstremaliųjų situacijų valdymo planas.

**15. Planuojamos ūkinės veiklos rizika žmonių sveikatai (pvz., dėl vandens ar oro užterštumo).**

UAB „Alytaus regiono atliekų tvarkymo centras“ stambiųjų bei kitų atliekų surinkimo aikštelės eksploatavimo metu rizikos žmonių sveikatai nesukels.

Planuojamos ūkinės veiklos metu mobilūs ir stacionarūs aplinkos oro taršos šaltiniai eksploatuojami nebus.

Technologinio proceso metu vanduo naudojamas nebus, todėl gamybinės nuotekos nesusidarys. Paviršinės nuotekos bus išvalomos naftos-smėlio gaudykle infiltruojamos į gruntą. Paviršinės nuotekos surenkamos nuo betonuotos aikštelės gali būti užterštos nežymiu kiekiu skendinčių medžiagų, naftos produktų ir BDS5.

**16. Planuojamos ūkinės veiklos sąveika su kita vykdoma ūkine veikla ir (arba) pagal teisės aktų reikalavimus patvirtinta ūkinės veiklos (pvz., pramonės, žemės ūkio) plėtra gretimose teritorijose (pagal patvirtintus teritorijų planavimo dokumentus).**

UAB „Alytaus regiono atliekų tvarkymo centras“ planuojamos ūkinės veiklos sąveika su kita vykdoma ar planuojama veikla nenumatoma.

**17. Veiklos vykdymo terminai ir eiliškumas, numatomas eksploatacijos laikas.**

UAB „Alytaus regiono atliekų tvarkymo centras“ planuojamą ūkinę veiklą pradės vykdyti atlikus šias procedūras:

1. Atlikus Poveikio aplinkai vertinimą;
2. Pateikusi paraišką finansavimui;
3. Parengusi Techninį projektą;
4. Parengusi Darbo projektą;

Gavusi Taršos leidimą.

UAB „Alytaus regiono atliekų tvarkymo centras“ planuojamos ūkinės veiklos eksploatacijos laikas neterminuotas.

**III. PLANUOJAMOS ŪKINĖS VEIKLOS VIETA**

**18. Planuojamos ūkinės veiklos vieta (adresas) pagal administracinius teritorinius vienetus, jų dalis ir gyvenamąsias vietoves (apskritis, savivaldybė, seniūnija, miestas, miestelis, kaimas, viensėdis, gatvė); teritorijos, kurioje planuojama ūkinė veikla, žemėlapis su gretimybėmis ne senesnis kaip 3 metų (ortofoto ar kitame žemėlapyje, kitose grafinės informacijos pateikimo priemonėse apibrėžta planuojama teritorija, planų mastelis pasirenkamas atsižvelgiant į planuojamos teritorijos ir teritorijos, kurią planuojama ūkinė veikla gali paveikti, dydžius); informacija apie teisę valdyti, naudoti ar disponuoti planuojamos teritorijos žemės sklypą (privati, savivaldybės ar valstybinė nuosavybė, sutartinė nuoma); žemės sklypo planas, jei parengtas.**

UAB „Alytaus regiono atliekų tvarkymo centras“ didelių gabaritų ir kitų atliekų surinkimo aikštelę planuoja įrengti adresu Lazdijų r. sav., Seirijų sen., Miesto kolonijos k., Liepų g. 1A.

Pagal nuosavybės teisę žemės sklypas Nr. 4400-3802-8232 priklauso Lietuvos Respublikai. Vadovaujantis 2015 m. balandžio 15 d. Nacionalinės žemės tarnybos teritorinio skyriaus vedėjo sprendimu Nr. 4SK-448-(14.4.10.) valstybinės žemės patikėjimo teisė suteikta Lazdijų r. sav. UAB „Alytaus regiono atliekų tvarkymo centras“ žemės sklype Nr. 4400-3802-8232 planuojamą ūkinę veiklą vykdys pagal patikėjimo teisę. *Žemės sklypo planas M1:500 pateiktas PAV atrankos dokumentų priede Nr. 14.*

Planuojamos atliekų surinkimo aikštelės gretimybėse gyvenamųjų namų, visuomeninės paskirties objektų ir kitų ūkinės veiklos vykdytojų nėra. Artimiausias gyvenamasis namas, adresu Lazdijų r. sav., Seirijų sen., Miesto kolonijos k., Sagavo g. 1, nuo planuojamos aikštelės nutolęs 0,26 km atstumu. Artimiausia ugdymo įstaiga lopšelis – darželis „Žibutė“, adresu Lazdijų r. sav., Seirijų mstl., Ežerėlio g. 10, nuo planuojamos ūkinės veiklos nutolęs 0,94 km atstumu. Seirijų ambulatorija, adresu Lazdijų r. sav., Seirijų mstl., J. Laukaičio g. 3, nuo atliekų surinkimo aikštelės nutolusi 0,89 km atstumu. *Žemėlapis su pažymėtomis gretimybėmis pateiktas PAV atrankos dokumentų priede Nr. 2.*

**19. Planuojamos ūkinės veiklos sklypo ir gretimų žemės sklypų ar teritorijų funkcinis zonavimas ir teritorijos naudojimo reglamentas (pagrindinė žemės naudojimo paskirtis ir būdas (būdai), nustatytos specialiosios žemės naudojimo sąlygos, vyraujančių statinių ar jų grupių paskirtis) pagal patvirtintus teritorijų planavimo dokumentus. Informacija apie vietovės infrastruktūrą, urbanizuotas teritorijas (gyvenamąsias, pramonines, rekreacines, visuomeninės paskirties), esamus statinius ir šių teritorijų ir (ar) statinių atstumus nuo planuojamos ūkinės veiklos vietos (objekto ar sklypo, kai toks suformuotas, ribos).**

UAB „Alytaus regiono atliekų tvarkymo centras“ planuojamą ūkinę veiklą vykdys žemės sklype, kurio pagrindinė naudojimo paskirtis – kita, naudojimo būdas – atliekų saugojimo, rūšiavimo ir utilizavimo (sąvartynai) teritorijos. Žemės sklypui nustatytos šios specialiosios žemės naudojimo sąlygos:

VI. Elektros linijų apsaugos zonos, plotas 0,0182 ha;

II. Kelių apsaugos zonos, plotas 0,1205 ha.

Vadovaujantis Lietuvos Respublikos Vyriausybės 1992 m. gegužės 12 d. nutarimo Nr. 343 Dėl specialiųjų žemės ir miško naudojimo sąlygų patvirtinimo 206 punktu UAB „Atliekų tvarkymo centras“ stambiųjų bei kitų atliekų surinkimo aikštelei bus nustatyta 500 m dydžio Sanitarinė apsaugos zona.

Planuojama ūkinė veikla bus vykdoma neurbanizuotoje teritorijoje su dalinai išplėtota infrastruktūra: elektros linijos. Į žemės sklypą patenkama iš Liepų g.

Vadovaujantis Lazdijų rajono savivaldybės teritorijos bendrojo plano Žemės naudojimo ir apsaugos reglamento brėžiniu planuojamos ūkinės veiklos gretimybėse esančių sklypų naudojimo paskirtis – žemės ūkio, būdas – vidutinės ūkinės vertės žemių zona.

Artimiausia gyvenamosios paskirties teritorija, gyvenamoji vietovė turinti daugiau kaip 100 gyventojų, nuo planuojamos ūkinės veiklos nutolusi 0,34 km atstumu.

Artimiausia rekreacinės paskirties teritorija nuo planuojamos stambiųjų gabaritų ir kitų atliekų surinkimo aikštelės nutolusi 0,88 km atstumu.

Pramoninės ir visuomeninės paskirties teritorijų planuojamos ūkinės veiklos gretimybėje ir artimiausioje aplinkoje nėra. Artimiausias visuomeninės paskirties objektas, lopšelis – darželis „Žibutė“, adresu Lazdijų r., Seirijai, Ežerėlio g. 10, nuo planuojamos aikštelės nutolusi 0,94 km atstumu.

*Alytaus rajono savivaldybės teritorijos bendrojo plano žemės naudojimo ir apsaugos reglamentų brėžinio ištrauka pateikta PAV atrankos dokumentų priede Nr. 3.*

**20. Informacija apie eksploatuojamus ir išžvalgytus žemės gelmių telkinių išteklius (naudingas iškasenas, gėlo ir mineralinio vandens vandenvietes), įskaitant dirvožemį; geologinius procesus ir reiškinius (pvz., erozija, sufozija, karstas, nuošliaužos), geotopus, kurių duomenys kaupiami GEOLIS (geologijos informacijos sistema) duomenų bazėje (https://epaslaugos.am.lt/)**

Planuojamos ūkinės veiklos teritorijoje ir jos gretimybėje eksploatuojamų ir išžvalgytų žemės gelmių telkinių nėra. Artimiausia geriamojo gėlo vandens vandenvietė Nr. 4624, nuo planuojamos aikštelės nutolusi 0,7 km atstumu. Naudingųjų išteklių telkinių Seirijų seniūnijoje nėra.

Seirijų seniūnijoje geologinių procesų ir reiškinių bei geotopų nėra.

*Žemėlapis su pažymėtomis vandenvietėmis pateiktas PAV atrankos priede Nr. 4.*

**21. Informacija apie kraštovaizdį, gamtinį karkasą, vietovės reljefą, vadovautis Europos kraštovaizdžio konvencijos, Europos Tarybos ministrų komiteto 2008 m. rekomendacijomis CM/Rec (2008-02-06)3 valstybėms narėms dėl Europos kraštovaizdžio konvencijos įgyvendinimo gairių nuostatomis, Lietuvos kraštovaizdžio politikos krypčių aprašu (http:www.am.lt/VI/index.php#a/12929) ir Lietuvos Respublikos kraštovaizdžio erdvinės struktūros įvairovės ir jos tipų identifikavimo studija (http://www.am.lt/VI/article.php3?article\_id=13398), kurioje vertingiausios estetiniu požiūriu Lietuvos kraštovaizdžio vizualinės struktūros išskirtos studijoje pateiktame Lietuvos kraštovaizdžio vizualinės struktūros žemėlapyje ir pažymėtos indeksais V3H3, V2H3, V3H2, V2H2, V3H1, V1H3, jų vizualinis dominantiškumas yra a, b, c.**

UAB „Alytaus regiono atliekų tvarkymo centras“ stambiųjų gabaritų ir kitų atliekų surinkimo aikštelę planuoja įrengti teritorijoje, kurios kraštovaizdžio indeksas V3H2-b:

V3 – ypač raiški vertikalioji sąskaida (stipriai kalvotas bei gilių slėnių kraštovaizdis su 4-5 lygmenų videotopų kompleksais);

H2 – vyraujančių pusiau atvirų didžiąja dalimi apžvelgiamų erdvių kraštovaizdis;

b – kraštovaizdžio erdvinėje struktūroje išreikšti tik horizontalūs dominantai.

*Lietuvos kraštovaizdžio vizualinė struktūra pateikta PAV atrankos dokumentų priede Nr. 5.*

Planuojama aikštelė ir jos gretimybės nepatenka į gamtinio karkaso teritorijas. Artimiausia gamtinio karkaso teritorija, tarptautinės svarbos geoekologinė takoskyra nuo stambiųjų ir kitų atliekų surinkimo aikštelės nutolusi 0,7 km atstumu. *Alytaus rajono savivaldybės teritorijos bendrojo plano gamtinio karkaso brėžinio ištrauka pateikta PAV atrankos dokumentų priede Nr. 6.*

Vietovė, kurioje bus vykdoma planuojama ūkinė veikla, priskiriama viršutinio pleistoceno Vėlyvojo Nemuno ledynmečio, ledyno pakraščių darinių moreniniam reljefui. Reljefo morfometrija – smulkiai kalvotas reljefas. *Lietuvos geomorfologinio žemėlapio ištrauka pateikta PAV atrankos dokumentų priede Nr. 7.*

**22. Informacija apie saugomas teritorijas (pvz., draustiniai, parkai ir kt.), įskaitant Europos ekologinio tinklo „Natura 2000“ teritorijas, kurios registruojamos STK (Saugomų teritorijų valstybės kadastras) duomenų bazėje (http://stk.vstt.lt) ir šių teritorijų atstumus nuo planuojamos ūkinės veiklos vietos (objekto ar sklypo, kai toks suformuotas, ribos). Pridedama Valstybinės saugomų teritorijos tarnybos prie Aplinkos ministerijos Poveikio reikšmingumo „Natura 2000“ teritorijoms išvada, jeigu tokia išvada reikalinga pagal teisės aktų reikalavimus.**

UAB „Alytaus regiono atliekų tvarkymo centras“ planuojama didelių gabaritų ir kitų atliekų surinkimo aikštelė ir jos gretimybės nepatenka į saugomas teritorijas. Artimiausia saugoma teritorija, Metelių regioninis parkas, priskirta *Natura2000* tinklui (ES kodas LTLAZ0010) nuo planuojamos ūkinės veiklos nutolusi 1,5 km atstumu. Saugomos teritorijos priskyrimo *Natura2000* tinklui tikslas – natūralūs eutrofiniai ežerai su plūdžių arba aštrių bendrijomis; natūralūs distrofiniai ežerai; karbonatinių smėlynų smiltpievės; stepinės pievos; miškapievės; aktyvios aukštapelkės; tarpinės pelkės ir liūnai; žolių turtingi eglynai; pelkėti lapuočių miškai; skroblynai; pelkiniai miškai; aliuviniai miškai; Balinis vėžlys; Didysis auksinukas; Kūdrinis pelėausis; Mažoji suktenė; Niūriaspalvis auksavabalis; Paprastasis kirtiklis; Plačialapė klumpaitė; Plikažiedis linlapis; Pūstoji suktenė; Skiauterėtasis tritonas; Ūdra; Žvilgančioji riestūnė. *Saugomų teritorijų valstybės kadastro žemėlapio ištrauka pateikta PAV atrankos dokumentų priede Nr. 8.*

Planuojamai ūkinei veiklai Valstybinės saugomų teritorijos tarnybos prie Aplinkos ministerijos Poveikio reikšmingumo „Natura2000“ teritorijoms išvada nereikalinga.

**23. Informacija apie biotopus – miškus, jų paskirtį ir apsaugos režimą; pievas, pelkes, vandens telkinius ir jų apsaugos zonas, juostas, jūros aplinką ir kt.; biotopų buveinėse esančias saugomas rūšis, jų augavietes ir radavietes, kurių informacija kaupiama SRIS (saugomų rūšių informacinė sistema) duomenų bazėje (https://epaslaugos.am.lt/), jų atstumą nuo planuojamos ūkinės veiklos vietos (objekto ar sklypo, kai toks suformuotas, ribos) ir biotopų buferinį pajėgumą (biotopų atsparumo pajėgumas).**

UAB „Alytaus regiono atliekų tvarkymo centras“ planuojama ūkinė veikla bus vykdoma žemės sklype, kuris nepatenka į miškų teritorijas. Artimiausias rekreacinis miškas (kvartalo Nr. 420) nuo planuojamos aikštelės nutolęs 1,1 km atstumu. Artimiausi apsauginiai miškai: laukų apsauginiai miškai (kvartalo Nr. 436) nuo planuojamos ūkinės veiklos nutolę 1,0 km atstumu; valstybinių parkų apsauginių zonų miškai (kvartalo Nr. 418) nuo planuojamos aikštelės nutolę 1,3 km atstumu. *Žemėlapis su pažymėtais artimiausiais miškais pateiktas PAV atrankosdokumentų priede Nr. 9.*

Planuojamos ūkinės veiklos teritorijoje pelkių nėra. Artimiausi durpingi pažemėjimai nuo planuojamos stambiųjų bei kitų atliekų surinkimo aikštelės nutolę 0,34 km atstumu. Artimiausia nenustatyto tipo pelkė nuo planuojamos aikštelės nutolusi 2,24 km atstumu, artimiausia aukštapelkė – 3,83 km atstumu. *Žemėlapis su pažymėtomis artimiausiomis pelkėmis pateiktas PAV atrankos dokumentų priede Nr. 10.*

UAB „Alytaus regiono atliekų tvarkymo centras“ planuojamos ūkinės veiklos teritorijoje vandens telkinių nėra. Artimiausi vandens telkiniai:

* Natūralus ežeras Sagavas (identifikavimo Nr. 10030212), kuriam nustatytos paviršinio vandens telkinių pakrančių apsaugos juostos (77,73 ha) ir paviršinio vandens telkinių apsaugos zonos (73,01 ha), nuo planuojamos aikštelės nutolęs 1,2 km atstumu;
* Natūralus ežeras Seirijas (identifikavimo Nr. 10030210), kuriam nustatytos paviršinio vandens telkinių pakrančių apsaugos juostos (79,5 ha) ir paviršinio vandens telkinių apsaugos zonos (366,11 ha), nuo planuojamos aikštelės nutolęs 1,4 km atstumu;
* Natūralus ežeras Pirčiukas (identifikavimo Nr. 10030215), kuriam nustatytos paviršinio vandens telkinių pakrančių apsaugos juostos (35,34 ha) ir paviršinio vandens telkinių apsaugos zonos (10,4 ha), nuo planuojamos aikštelės nutolęs 1,8 km atstumu.

*Žemėlapis su pažymėtais artimiausiais vandens telkiniais pateiktas PAV atrankos dokumentų priede Nr. 11.*

Artimiausia augavietė, kurioje aptinkama Rusovo gegūnė ( lot. *Dactylorhiza russowii)* nuo planuojamos ūkinės veiklos nutolusi 0,2 km atstumu. Artimiausia radavietė, kuriame aptinkamas baltasis gandras (lot. *Ciconia ciconia)* nuo planuojamos atliekų surinkimo aikštelės nutolusi 0,4 km atstumu. *Visos netoli planuojamos ūkinės veiklos esančios augavietės ir radavietės pateiktos PAV atrankos dokumentų priede Nr. 12.*

**24. Informacija apie jautrias aplinkos apsaugos požiūriu teritorijas – vandens pakrančių zonas, potvynių zonas, karstinį regioną, gėlo ir mineralinio vandens vandenvietes, jų apsaugos zonas ir juostas ir pan.**

UAB „Alytaus regiono atliekų tvarkymo centras“ planuojamos ūkinės veiklos vietoje jautrių aplinkos apsaugos požiūriu teritorijų nėra. Artimiausias vandens telkinys, kuriam nustatytos paviršinio vandens telkinių pakrančių apsaugos juostos, natūralus ežeras Sagavas, nuo planuojamos aikštelės nutolęs 1,2 km atstumu. Artimiausia gėlo geriamojo vandens vandenvietė Nr. 4624, nuo planuojamos ūkinės veiklos nutolusi 0,7 km atstumu.

**25. Informacija apie teritorijos taršą praeityje (teritorijos, kuriose jau buvo nesilaikoma projektui taikomų aplinkos kokybės normų), jei tokie duomenys turimi.**

Informacijos apie teritorijos taršą praeityje nėra. Vadovaujantis Statybos techninio reglamento STR 1.04.02:2004 „Inžineriniai geologiniai (geotechniniai) tyrimai“ (Žin., 2004, Nr. 25-779) nustatyta tvarka ir apimtimi prieš pradedant veiklą UAB „Alytaus regiono atliekų tvarkymo centras“ atliks inžinerinius geologinius tyrimus.

**26. Informacija apie tankiai apgyvendintas teritorijas ir jų atstumą nuo planuojamos ūkinės veiklos vietos (objekto ar sklypo, kai toks suformuotas, ribos).**

Artimiausia gyvenamosios paskirties teritorija, gyvenamoji vietovė turinti daugiau kaip 100 gyventojų, nuo planuojamos ūkinės veiklos nutolusi 0,34 km atstumu.

**27. Informacija apie vietovėje esančias nekilnojamąsias kultūros vertybes, kurios registruotos Kultūros vertybių registre (http://kvr.kpd.lt/heritage), ir jų atstumą nuo planuojamos ūkinės veiklos vietos (objekto ar sklypo, kai toks suformuotas, ribos).**

UAB „Alytaus regiono atliekų tvarkymo centras“ didelių gabaritų ir kitų atliekų surinkimo aikštelės teritorijoje nekilnojamųjų kultūros vertybių nėra. Artimiausios nekilnojamosios kultūros vertybės:

* Lietuvos kario Broniaus Varnelės kapas (kodas 32760), nutolęs – 0,53 km atstumu;
* Seirijų žydų senosios kapinės (kodas 20819), nutolę – 0,61 km atstumu;
* Dailininko Antano Žmuidzinavičiaus sodybos vieta (kodas 12162), nutolusi – 0,94 km atstumu;
* Seirijų mstl. evangelikų liuteronų senosios kapinės (kodas 24615), nutolę – 0,93 km atstumu.

*Žemėlapis su pažymėtomis artimiausiomis nekilnojamojo turto vertybėmis pateiktas PAV atrankos dokumentų priede Nr. 13.*

**IV. GALIMO POVEIKIO APLINKAI RŪŠIS IR APIBŪDINIMAS**

**28. Galimas reikšmingas poveikis aplinkos veiksniams, atsižvelgiant į dydį ir erdvinį mastą (pvz., geografinę vietovę ir gyventojų, kuriems gali būti daromas poveikis, skaičių); pobūdį (pvz., teigiamas ar neigiamas, tiesioginis ar netiesioginis, sąveikaujantis, trumpalaikis, vidutinės trukmės, ilgalaikis); poveikio intensyvumą ir sudėtingumą (pvz., poveikis intensyvės tik paukščių migracijos metu); poveikio tikimybę (pvz., tikėtinas tik avarijų metu); tikėtiną poveikio pradžią, trukmę, dažnumą ir grįžtamumą (pvz., poveikis bus tik statybos metu, lietaus vandens išleidimas gali padidinti upės vandens debitą, užlieti žuvų nerštavietes, sukelti eroziją, nuošliaužas); bendrą poveikį su kita vykdoma ūkine veikla ir (arba) pagal teisės aktų reikalavimus patvirtinta ūkinės veiklos plėtra gretimose teritorijose (pvz., kelių veiklos rūšių vandens naudojimas iš vieno vandens šaltinio gali sumažinti vandens debitą, sutrikdyti vandens gyvūnijos mitybos grandinę ar visą ekologinę pusiausvyrą, sumažinti ištirpusio vandenyje deguonies kiekį); galimybę veiksmingai sumažinti poveikį:**

**28.1. poveikis gyventojams ir visuomenės sveikatai, įskaitant galimą neigiamą poveikį gyvenamajai, rekreacinei, visuomeninei aplinkai, gyventojų saugai ir visuomenės sveikatai dėl fizikinės, cheminės, biologinės taršos (atsižvelgiant į foninį užterštumą) ir kvapų (pvz., vykdant veiklą, susidarys didelis oro teršalų kiekis dėl kuro naudojimo, padidėjusio transporto srauto, gamybos proceso ypatumų, statybų metu ir pan.); galimą poveikį vietos darbo rinkai ir vietovės gyventojų demografijai;**

UAB „Alytaus regiono atliekų tvarkymo centras“ planuojamos ūkinės veiklos metu neigiamo poveikio gyventojams ir visuomenės sveikatai nedarys. Aikštelės eksploatacijos metu fizikinės, cheminės, biologinės taršos ir kvapų nesukels.

Stambiųjų bei kitų atliekų surinkimo aikštelėje mobilūs ir stacionarūs aplinkos oro taršos šaltiniai eksploatuojami nebus. Technologinio proceso metu vanduo naudojamas nebus, todėl gamybinės nuotekos nesusidarys. Paviršinės nuotekos, surenkamos nuo galimai teršiamos teritorijos, bus išvalomos naftos – smėlio gaudykle ir infiltruojamos į gruntą. Paviršinės nuotekos gali būti užterštos nežymiu kiekiu skendinčių medžiagų, naftos produktų ir BDS5.

Planuojamos ūkinės veiklos metu gali būti sukeliamas nežymus triukšmas dėl transporto priemonių srautų ar atliekų perkrovimo metu.

**28.2. poveikis biologinei įvairovei, įskaitant galimą poveikį natūralioms buveinėms dėl jų užstatymo ar suskaidymo, hidrologinio režimo pokyčio, želdinių sunaikinimo ir pan.; galimas natūralių buveinių tipų plotų sumažėjimas, saugomų rūšių, jų augaviečių ir radaviečių išnykimas ar pažeidimas, galimas neigiamas poveikis gyvūnų maitinimuisi, migracijai, veisimuisi ar žiemojimui;**

UAB „Alytaus regiono atliekų tvarkymo centras“ didelių gabaritų ir kitų atliekų surinkimo aikštelė neigiamo poveikio biologinei įvairovei nedarys. Žemės sklype, kuriame planuojama ūkinė veikla, nepriskiriamas saugomoms teritorijoms. Planuojamos atliekų surinkimo aikštelės teritorijoje saugomų augaviečių ir radaviečių nėra. Planuojamos ūkinės veiklos vieta nepatenka į gamtinio karkaso tinklą.

Naujame sklype bus vykdomi minimalūs statybos darbai, betonuotos aikštelės įrengimas. Aikštelė įrengiama nustumiant augalinį gruntą. Esamas gruntas sutankinamas ir įrengiama nauja asfalto danga. Susidaręs augalinis sluoksnis paskleidžiamas aikštelės teritorijoje.

 Hidrologiniam rėžimui poveikio nedarys, miškai kertami nebus.

**28.3. poveikis žemei ir dirvožemiui, pavyzdžiui, dėl numatomų didelės apimties žemės darbų (pvz., kalvų nukasimas, vandens telkinių gilinimas ar upių vagų tiesinimas); gausaus gamtos išteklių naudojimo; pagrindinės tikslinės žemės paskirties pakeitimo;**

UAB „Alytaus regiono atliekų tvarkymo centras“ neigiamo poveikio žemei ir dirvožemiui nedarys. Atliekų surinkimo aikštelės įrengimo metu didelės apimties žemės darbai vykdomi nebus. Naujame sklype bus vykdomi minimalūs statybos darbai, betonuotos aikštelės įrengimas. Aikštelė įrengiama nustumiant augalinį gruntą. Esamas gruntas sutankinamas ir įrengiama nauja asfalto danga. Susidaręs augalinis sluoksnis paskleidžiamas aikštelės teritorijoje.

Planuojamos ūkinės veiklos metu gausūs gamtos ištekliai naudojami nebus. Pagrindinė tikslinė žemės paskirtis nekeičiama.

**28.4. poveikis vandeniui, pakrančių zonoms, jūrų aplinkai (pvz., paviršinio ir požeminio vandens kokybei, hidrologiniam režimui, žvejybai, navigacijai, rekreacijai);**

UAB „Alytaus regiono atliekų tvarkymo centras“ neigiamo poveikio vandeniui, pakarančių zonoms ir jūros aplinkai nedarys.

Planuojamos ūkinės veiklos teritorijoje vandens telkinių nėra. Artimiausi vandens telkiniai - Natūralus ežeras Sagavas (identifikavimo Nr. 10030212), kuriam nustatytos paviršinio vandens telkinių pakrančių apsaugos juostos (77,73 ha) ir paviršinio vandens telkinių apsaugos zonos (73,01 ha), nuo planuojamos aikštelės nutolęs 1,2 km atstumu.

Technologinio proceso metu vanduo naudojamas nebus, todėl gamybinės nuotekos nesusidarys. Paviršinės nuotekos, surenkamos nuo galimai teršiamos teritorijos, bus išvalomos naftos – smėlio gaudykle ir infiltruojamos į gruntą. Paviršinės nuotekos gali būti užterštos nežymiu kiekiu skendinčių medžiagų, naftos produktų ir BDS5.

**28.5. poveikis orui ir vietovės meteorologinėms sąlygoms (pvz., aplinkos oro kokybei, mikroklimatui);**

UAB „Alytaus regiono atliekų tvarkymo centras“ planuojamos ūkinės veiklos metu poveikio orui ir vietovės meteorologinėms sąlygoms nedarys. Aikštelėje mobilūs ir stacionarūs aplinkos oro taršos šaltiniai eksploatuojami nebus.

**28.6. poveikis kraštovaizdžiui, pasižyminčiam estetinėmis, nekilnojamosiomis kultūros ar kitomis vertybėmis, rekreaciniais ištekliais, ypač vizualinis, įskaitant poveikį dėl reljefo formų keitimo (pažeminimas, paaukštinimas, lyginimas);**

UAB „Alytaus regiono atliekų tvarkymo centras“ planuojamos ūkinės veiklos metu neigiamo poveikio kraštovaizdžiui nedarys. Planuojamoje atliekų surinkimo aikštelėje ir jos gretimybėse vertingų estetinėmis, nekilnojamosios kultūros vertybėmis ir rekreaciniais ištekliais pasižyminčių teritorijų nėra. Įrengiant atliekų surinkimo aikštelę reljefo forma keičiama nebus.

**28.7. poveikis materialinėms vertybėms (pvz., nekilnojamojo turto (žemės, statinių) paėmimas, poveikis statiniams dėl veiklos sukeliamo triukšmo, vibracijos, numatomi apribojimai nekilnojamajam turtui);**

UAB „Alytaus regiono atliekų tvarkymo centras“ didelių gabaritų ir kitų atliekų surinkimo aikštelėje planuojamos ūkinės veiklos metu neigiamo poveikio materialinėms vertybėms nesukels. Aikštelėje triukšmo ir vibracijos šaltiniai neeksploatuojami, apribojimai nekilnojamam turtui nenumatomi.

**28.8. poveikis kultūros paveldui, (pvz., dėl veiklos sukeliamo triukšmo, vibracijos, šviesos, šilumos, spinduliuotės).**

UAB „Alytaus regiono atliekų tvarkymo centras“ stambiųjų bei kitų atliekų surinkimo aikštelės eksploatavimo metu neigiamo poveikio kultūros paveldui nedarys. Planuojamos ūkinės veiklos metu vibracija, šviesa, šiluma ar spinduliuotė sukeliama nebus. Aikštelėje gali būti sukeliamas nežymus triukšmas dėl transporto priemonių srautų ar atliekų perkrovimo metu.

**29. Galimas reikšmingas poveikis 28 punkte nurodytų veiksnių sąveikai.**

UAB „Alytaus regiono atliekų tvarkymo centras“ didelių gabaritų ir kitų atliekų surinkimo aikštelės eksploatacijos metu reikšmingas poveikis 28 punkte nurodytų veiksnių sąveikai nenumatomas.

**30. Galimas reikšmingas poveikis 28 punkte nurodytiems veiksniams, kurį lemia planuojamos ūkinės veiklos pažeidžiamumo rizika dėl ekstremaliųjų įvykių (pvz., didelių avarijų) ir (arba) ekstremaliųjų situacijų (nelaimių).**

Reikšmingas poveikis dėl UAB „Alytaus regiono atliekų tvarkymo centro“ didelių gabaritų ir kitų atliekų surinkimo aikštelėje vykdomos veiklos ekstremaliųjų įvykių ir (arba) ekstremaliųjų situacijų nenumatytas.

**31. Galimas reikšmingas tarpvalstybinis poveikis.**

UAB „Alytaus regiono atliekų tvarkymo centras“ didelių gabaritų ir kitų atliekų surinkimo aikštelės eksploatavimo metu tarpvalstybinio poveikio neturės.

**32. Planuojamos ūkinės veiklos charakteristikos ir (arba) priemonės, kurių numatoma imtis siekiant išvengti bet kokio reikšmingo neigiamo poveikio arba užkirsti jam kelią.**

UAB „Alytaus regiono atliekų tvarkymo centro“ didelių gabaritų ir kitų atliekų surinkimo aikštelėje numatomos priemonės, siekiant išvengti ūkinės veiklos daromo neigiamo poveikio:

1. Didelių gabaritų ir kitų atliekų surinkimas ir laikymas vykdomas aikštelėje, padengtoje nelaidžia asfaltuota danga atsparia skysčių ardančiajam poveikiui;
2. Visos priimtos atliekos bus rūšiuojamos;
3. Didelių gabaritų atliekos bus ardomos, siekiant padidinti atliekų perdirbimą ar antrinį panaudojimą;
4. Pavojingosios atliekos bus laikomos atskirai sandariame, rakinamame konteineryje;
5. Paviršinės nuotekos, susidariusios nuo betonuotos aikštelės, bus valomos naftos - smėlio gaudykle.

**Informaciją pateikė:**

UAB „Alytaus regiono atliekų tvarkymo centro“

Ekologė Erika Mockevičienė

Vilniaus g. 31, Alytus

Tel. Nr. 8 698 45035

**Informaciją parengė:**

UAB „SDG“

Aplinkosaugos spec. Ugnė Čiplytė

Pramonės pr. 23, Kaunas

Tel. Nr. 8 610 22108

El. p. u.ciplyte@sdg.lt